Poštovani predsedniče, poštovano predsedništvo, dame i gospodo narodni poslanici, mi istovremeno vršimo dopunu ovog predloga isticanjem inicijative za izbor novog predsednika Republičkog parlamenta odmah po razrešenju; predlažemo potpredsednika Republičkog parlamenta Natašu Mićić, u skladu sa Poslovnikom i procedurom, što će vam biti prosleđeno. Pisani predlog je predat pisarnici na vreme i, ako nije, biće vam prosleđen u toku rasprave.
Evo, baš stiže. Dajem pauzu od pola sata da se umnoži materijal i podeli narodnim poslanicima. Vidimo se ovde u sali da bismo i ovo stavili na glasanje. [[Posle pauze -16,10.]] Dame i gospodo, molim vas da utvrdimo kvorum za nastavak rada sednice. Ljudi, da li treba da podnesem ostavku ili možete da me smenite; ja bih da vam učinim. Molim službu da utvrdi broj prisutnih narodnih poslanika u sali. Prisutno je 120 narodnih poslanika i konstatujem... hoćete novo brojanje, šta hoćete, koliko puta? Ljudi, niste u stanju ceo dan kvorum da prikupite. Treba ostavku da podnesem da vam pomognem, šta treba? Šta se dešava kada se izrazi sumnja, hoćete prozivku, kako ide po Poslovniku, da li tražite da se utvrđuje kvorum prozivkom? Osporava se tačnost brojanja, možemo prozivkom da idemo. Konstatujem onda, ukoliko nema zahteva da se vrši prozivka, da nemamo kvorum. Rad nastavljamo sutra u 10 časova.